Aina (kuģis)
Aina (pirms tam Lielbritānijā - Cornhill, Vācijā - Marianne) - kravas tvaikonis. Būvēts 1891. gadā Ņūkāslā pie Tainas, Lielbritānijā. Tilpība - 873 BRT (bruto reģistra tonnas), trīscilindru tvaika mašīna ar jaudu 138 ZS. Latvijas tirdzniecības flotē darbojās no 1930. gada. Īpašnieks: "F.Pokerns un biedri" Ventspilī. Pieraksta osta: Ventspils. Kapteiņi: G.Freibergs, H.Mihelsons. Pēc avārijas 1932. gada 13. janvārī Lielbritānijas piekrastē, pārdots sagriešanai metāllūžņos.